/* KOM/2010/0640 galutinis */ KOMISIJOS KOMUNIKATAS EUROPOS PARLAMENTUI IR TARYBAI PASIRENGIMO NARYSTEI PAGALBOS PRIEMONĖ (IPA) PERŽIŪRĖTA 2011–2013 M. DAUGIAMETĖ PRELIMINARIOJI FINANSINĖ PROGRAMA





[pic] | EUROPOS KOMISIJA | Briuselis, 2010.11.10 KOM(2010) 640 galutinis KOMISIJOS KOMUNIKATAS EUROPOS PARLAMENTUI IR TARYBAI PASIRENGIMO NARYSTEI PAGALBOS PRIEMONĖ (IPA)PERŽIŪRĖTA 2011–2013 M. DAUGIAMETĖ PRELIMINARIOJI FINANSINĖ PROGRAMA KOMISIJOS KOMUNIKATAS EUROPOS PARLAMENTUI IR TARYBAI PASIRENGIMO NARYSTEI PAGALBOS PRIEMONĖ (IPA)PERŽIŪRĖTA 2011–2013 M. DAUGIAMETĖ PRELIMINARIOJI FINANSINĖ PROGRAMA Įžanga Pasirengimo narystei pagalbos priemonės (IPA) daugiametės preliminariosios finansinės programos (DPFP) paskirtis – teikti informaciją apie Komisijos pagal IPA reglamento (EB) 1085/2006 5 straipsnį siūlomo bendro IPA paketo preliminarų suskirstymą. Šia programa susiejama plėtros paketo politinė programa ir biudžeto sudarymo procesas. Kiekvienai pagalbą gaunančiai šaliai ir kelioms šalims gavėjoms skirtai programai parengtuose daugiamečiuose preliminariuosiuose planavimo dokumentuose (DPPD), kuriais remiantis teikiama pasirengimo narystei pagalba, atsižvelgiama į daugiametėje preliminariojoje finansinėje programoje siūlomą preliminarų suskirstymą. Pirmą kartą 2011–2013 m. bus atskiras DPPD, skirtas tarpvalstybiniam bendradarbiavimui. DPFP grindžiama pasikartojančiu trejų metų programavimo ciklu. Paprastai N, N+1 ir N+2 metų DPFP pateikiama paskutinį N-2 metų ketvirtį kaip plėtros paketo dalis ir iš jos matyti pačiame pakete nustatytų politinių prioritetų finansinė išraiška, atsižvelgiant į finansinę programą. Kadangi 2013-ieji metai yra paskutiniai IPA biudžetiniai metai, ši DPFP apima tuos pačius metus, kaip ir ankstesnė DPFP, t. y. 2011–2013 m. Joje nurodomas tų metų pasirengimo narystei pagalbos paketo paskirstymas pagal šalis ir komponentus, taip pat pateikiamas preliminarus kelioms gavėjoms skirtos programos paketas bei veiklos rėmimo išlaidos. Kaip ir ankstesniais metais, DPFP skelbiama remiantis dabartine susijusių šalių padėtimi ir šiuo etapu tai netrukdo Tarybai priimti sprendimo dėl nuomonių, kurios pateiktos su plėtros paketu, arba dėl bet kurios šalies kandidatės galimo stojimo datos. Pirmą kartą pagal šią programą Islandija neįtraukta kaip pagalbą gaunanti šalis[1]. Jeigu iki kito metinio DPFP paskelbimo 2011 m. rudenį reikės padaryti svarbių šios DPFP pakeitimų, Komisija tinkamu laiku paskelbs pakeistą versiją. Šaliai kandidatei įstojus į ES, laikinai skirtos pasirengimo narystei lėšos jai, kaip naujai valstybei narei, nuo įstojimo metų nebūtų teikiamos. Bendri pasirengimo narystei politiniai prioritetai yra nurodyti Stojimo partnerystės ir Europos partnerystės dokumentuose, metinėse pažangos ataskaitose ir Europos Parlamentui bei Tarybai kasmet pateikiamo plėtros paketo plėtros strategijos dokumente. Strateginis finansinis programavimas 1. Lėšų paskirstymas pagal šalis 2007 m. lėšas pradėta skirstyti Komisijai įsipareigojus užtikrinti, kad nė viena pagalbą gaunanti šalis 2007 m. negaus mažiau nei 2006 m., be to, pagalba Bosnijai ir Hercegovinai bei Albanijai turėtų būti ne mažesnė nei 2004–2006 m. kiekvienos iš šių šalių gautų lėšų metinis vidurkis. Iš pastarojo teiginio galima spręsti, kad 2004 m. finansavimas šioms šalims buvo nukeltas į laikotarpio pradžią. 2008 m. ir vėlesnių metų lėšos apskaičiuotos remiantis vienam gyventojui tenkančiomis lėšomis, anksčiau nurodytomis kaip poreikių ir poveikio rodiklis. Taikant šią priemonę, kiekvienos galimos Vakarų Balkanų šalies kandidatės vienam gyventojui tenkantis finansavimas dabartinės finansinės programos laikotarpiu turėtų padidėti: lėšos turėtų viršyti 2004–2006 m. pagal Bendrijos pagalbos rekonstrukcijai, vystymuisi ir stabilizacijai (CARDS) programą vidutiniškai gaunamus 23 EUR (2004 m. kainomis) vienam gyventojui. Vertinant pagal vienam gyventojui tenkantį finansavimą, Juodkalnijai skiriama daugiau lėšų nei kitoms galimoms šalims kandidatėms; šis finansavimas atitinka mažiausią tinkamoms administracijoms būtiną finansavimą, neatsižvelgiant į šalies dydį. Bendro lėšų paskirstymo pagal šalis laikytasi, išskyrus Kosovą[2], kuriam IPA finansavimas padidintas. Siekiant platesniu mastu sutelkus naujas lėšas paremti Kosovo stabilumą ir vystymąsi, 2008 m. biudžeto valdymo institucija skyrė 60 mln. EUR. Šią sumą dar papildė 60 mln. EUR, pervestų iš nepanaudotų makrofinansinės pagalbos asignavimų. Po 2008 m. liepos mėn. įvykusios donorų konferencijos 2009 m. įsipareigota skirti papildomus 40 mln. EUR. Šalims kandidatėms Kroatijai ir Buvusiajai Jugoslavijos Respublikai Makedonijai skirta daugiau kaip 30 EUR vienam gyventojui (2004 m. kainomis). Kroatijos atveju tokio dydžio pagalba išlaikoma visą laikotarpį. Vertinant pagal vienam gyventojui tenkantį finansavimą, toliau didėja Buvusiajai Jugoslavijos Respublikai Makedonijai skiriamos lėšos; šis finansavimas atitinka mažiausią tinkamoms administracijoms būtiną finansavimą, neatsižvelgiant į šalies dydį. Atsižvelgiant į Turkijos dydį ir lėšų įsisavinimo gebėjimą, 2007–2013 m. laikotarpiu pagalba vienam gyventojui laipsniškai didinama. 2. Lėšų paskirstymas pagal komponentus Pagalba pagal IPA teikiama pagal tokius penkis komponentus: I – „Pereinamojo laikotarpio pagalba ir institucijų kūrimas“; II – „Tarpvalstybinis bendradarbiavimas“; III – „Regionų vystymasis“; IV – „Žmogiškųjų išteklių vystymasis“; V – „Kaimo plėtra“. I komponentas „Pereinamojo laikotarpio pagalba ir institucijų kūrimas“ apima visą institucijų kūrimo veiklą ir investicijas, susijusias su acquis communautaire ; pagal komponentą pagalbą gaunančioms šalims padedama stiprinti administracinius ir teisminius gebėjimus ir, atsižvelgiant į prioritetą, spręsti bendradarbiavimo priemonių, kurių kituose komponentuose specialiai nenumatyta, klausimą. Pagal II komponentą „Tarpvalstybinis bendradarbiavimas“ remiama pagalbą gaunančių šalių tarpvalstybinio bendradarbiavimo veikla ir pagalbą gaunančių šalių bei valstybių narių tarpvalstybinio bendradarbiavimo veikla; komponentas taip pat apima pagalbos pagal IPA gavėjų dalyvavimą Europos regioninės plėtros fondo (ERPF) tarpvalstybinėse ir tarpregioninėse programose bei atitinkamai EKPP jūrų baseinų programose. III ir IV komponentais gali naudotis šalys kandidatės, jais siekiama parengti šias šalis struktūrinių fondų ir Sanglaudos fondo programavimui, įgyvendinimui ir valdymui įstojus į ES, pagal išorės pagalbos taisykles savo praktiką kaip galima labiau suderinant su šių fondų įgyvendinimo būdais. III komponento „Regionų vystymasis“ naudojimosi tvarka kiek įmanoma panašesnė į ERPF ir Sanglaudos fondo tvarką. Pagal IV komponentą „Žmogiškųjų išteklių vystymasis“ šalys kandidatės rengiamos naudotis Europos socialiniu fondu pagal Europos užimtumo strategiją. Pagal V komponentą „Kaimo plėtra“ teikiama pasirengimo narystei pagalba pasitelkus sistemas, kurios kiek įmanoma panašesnės į sistemas, taikomas po įstojimo, kad šalys kandidatės, tapusios narėmis, būtų pasirengusios ES finansuojamoms kaimo plėtros programoms. Nustatant lėšų paskirstymą pagal komponentus, tinkamai atsižvelgta į decentralizuoto valdymo sistemų, būtinų III, IV ir V komponentams dabartinėse šalyse kandidatėse įgyvendinti, parengtį, taip pat finansavimo pagal II komponentą, susijusį su tarpvalstybiniu valstybių narių bendradarbiavimu, poreikį, kad šis finansavimas būtų suderintas su atitinkamu ERPF finansavimu pagal 1b išlaidų kategoriją. 3. Kiti asignavimai Veiklos rėmimo išlaidos Iš šio paketo dengiamos tiesiogiai su IPA įgyvendinimu susijusios administracinės sąnaudos. Asignavimai kelioms šalims gavėjoms skirtai programai Kelioms šalims gavėjoms skirtos programos pagal I komponentą rengiamos, siekiant papildyti Vakarų Balkanų šalių ir Turkijos nacionalines programas ir stiprinti daugiašalius ryšius. Strategijoje pabrėžiamos Europos integracijai ir stabilumui regione svarbios sritys ir klausimai, kuriais šalims reikia bendradarbiauti. Iš šio paketo finansuojamos programos, kuriomis daromas poveikis regionams ir (arba) kurios gali duoti naudos dėl masto ekonomijos arba dėl apimties, kai taikomos horizontaliai keliose pagalbą gaunančiose šalyse. Kelioms šalims gavėjoms skirtomis programomis, be kita ko, remiama Regioninė viešojo administravimo mokykla, Vidurio Europos laisvosios prekybos susitarimas, Regioninio bendradarbiavimo taryba, kova su organizuotu nusikalstamumu, ERASMUS stipendijos ir aukštasis mokslas. Jos taip pat yra Pilietinės visuomenės priemonės, kuri apima paramą tiek pagal nacionalines, tiek pagal kelioms šalims gavėjoms skirtas IPA programas, pagrindas. Institucijų kūrimas Vakarų Balkanuose, Turkijoje ir Islandijoje remiamas TAIEX priemone, o asignavimai skiriami regioninių ir nacionalinių programų auditui ir vertinimui bei informacijos ir komunikacijos veiklai. Investicijų į MVĮ, energijos vartojimo efektyvumą ir infrastruktūros vystymą poreikiai, kurie tenkinami glaudžiai bendradarbiaujant su Europos investicijų banku ir kitomis tarptautinėmis finansų įstaigomis, toliau bus remiami nemaža regioninių ir horizontaliųjų asignavimų dalimi. Ši parama bus derinama pagal 2009 m. pabaigoje parengtą Vakarų Balkanų investicijų programą, kuria siekiama, kad Vakarų Balkanuose aktyviai veiklą vykdantys donorai ir tarptautinės finansų įstaigos glaudžiau derintų veiksmus ir bendradarbiautų. Nuo 2010 m. II komponento dalis, t. y. šalių dalyvavimas ERPF tarptautinėse programose „Viduržemio jūros regionas“ ir „Pietryčių Europa“, taip pat bus įgyvendinama kelių šalių gavėjų atžvilgiu, kad įgyvendinimas būtų paprastesnis. Duomenų pateikimas Toliau pateiktoje lentelėje pirmiau paminėtos lėšos nurodytos galiojančiomis kainomis eurais . Lentelėje pateikiamos šalims pagal komponentus skiriamos lėšos, taip pat kelioms šalims gavėjoms skirtos programos bei veiklos rėmimo išlaidos. Kad būtų aiškiau, įtraukti ankstesnių metų galutiniai ir 2010 m. atnaujinti duomenys. Peržiūrėta daugiametė preliminarioji finansinė programa. 2011–2013 m. pasirengimo narystei pagalbos priemonės paketo lėšų paskirstymas pagal šalis ir komponentus Komponentas | 2007 | 2008 | 2009 | 2010 | 2011 | 2012 | 2013 | KROATIJA | Pereinamojo laikotarpio pagalba ir institucijų kūrimas | 49,611,775 | 45,374,274 | 45,601,430 | 39,483,458 | 39,959,128 | 40,872,310 | 38,513,885 | Tarpvalstybinis bendradarbiavimas | 9,688,225 | 14,725,726 | 15,898,570 | 15,601,136 | 15,869,158 | 16,142,542 | 16,698,384 | Regionų vystymasis | 45,050,000 | 47,600,000 | 49,700,000 | 56,800,000 | 58,200,000 | 59,348,000 | 62,000,000 | Žmogiškųjų išteklių vystymasis | 11,377,000 | 12,700,000 | 14,200,000 | 15,700,000 | 16,000,000 | 16,040,000 | 18,000,000 | Kaimo plėtra | 25,500,000 | 25,600,000 | 25,800,000 | 26,000,000 | 26,500,000 | 27,268,000 | 27,700,000 | IŠ VISO | 141,227,000 | 146,000,000 | 151,200,000 | 153,584,594 | 156,528,286 | 159,670,852 | 162,912,269 | BUVUSIOJI JUGOSLAVIJOS RESPUBLIKA MAKEDONIJA | Pereinamojo laikotarpio pagalba ir institucijų kūrimas | 41,641,613 | 41,122,001 | 39,310,500 | 36,917,068 | 28,803,410 | 28,207,479 | 27,941,228 | Tarpvalstybinis bendradarbiavimas | 4,158,387 | 4,077,999 | 4,371,501 | 4,467,526 | 5,124,876 | 5,183,373 | 5,243,041 | Regionų vystymasis | 7,400,000 | 12,300,000 | 20,800,000 | 29,400,000 | 39,300,000 | 42,300,000 | 51,800,000 | Žmogiškųjų išteklių vystymasis | 3,200,000 | 6,000,000 | 7,100,000 | 8,400,000 | 8,800,000 | 10,380,000 | 11,200,000 | Kaimo plėtra | 2,100,000 | 6,700,000 | 10,200,000 | 12,500,000 | 16,000,000 | 19,000,000 | 21,028,000 | IŠ VISO | 58,500,000 | 70,200,000 | 81,782,001 | 91,684,594 | 98,028,286 | 105,070,852 | 117,212,269 | Komponentas | 2007 | 2008 | 2009 | 2010 | 2011 | 2012 | 2013 | ISLANDIJA | Pereinamojo laikotarpio pagalba ir institucijų kūrimas | 10,000,000 | 12,000,000 | 6,000,000 | IŠ VISO | 10,000,000 | 12,000,000 | 6,000,000 | TURKIJA | Pereinamojo laikotarpio pagalba ir institucijų kūrimas | 256,702,720 | 256,125,297 | 239,550,810 | 217,809,826 | 228,620,919 | 233,900,336 | 238,325,843 | Tarpvalstybinis bendradarbiavimas | 2,097,280 | 2,874,709 | 3,049,190 | 3,090,174 | 9,779,081 | 9,974,664 | 10,174,157 | Regionų vystymasis | 167,500,000 | 173,800,000 | 182,700,000 | 238,100,000 | 293,400,000 | 367,805,000 | 378,000,000 | Žmogiškųjų išteklių vystymasis | 50,200,000 | 52,900,000 | 55,600,000 | 63,400,000 | 77,600,000 | 89,930,000 | 96,000,000 | Kaimo plėtra | 20,700,000 | 53,000,000 | 85,500,000 | 131,300,000 | 172,500,000 | 197,890,000 | 213,000,000 | IŠ VISO | 497,200,000 | 538,700,006 | 566,400,000 | 653,700,000 | 781,900,000 | 899,500,000 | 935,500,000 | ALBANIJA | Pereinamojo laikotarpio pagalba ir institucijų kūrimas | 54,318,790 | 65,237,756[3] | 71,360,000 | 84,200,000[4] | 84,301,650 | 85,987,683 | 87,446,037 | Tarpvalstybinis bendradarbiavimas | 6,681,210 | 8,582,244 | 9,822,921 | 9,973,173 | 10,126,636 | 10,283,169 | 10,666,232 | IŠ VISO | 61,000,000 | 73,820,000 | 81,182,921 | 94,173,173 | 94,428,286 | 96,270,852 | 98,112,269 | BOSNIJA IR HERCEGOVINA | Pereinamojo laikotarpio pagalba ir institucijų kūrimas | 58,136,394 | 69,854,783 | 83,900,000 | 100,688,099 | 102,681,861 | 104,673,499 | 106,870,228 | Tarpvalstybinis bendradarbiavimas | 3,963,606 | 4,945,217 | 5,207,746 | 4,696,495 | 4,746,425 | 4,797,353 | 4,942,041 | IŠ VISO | 62,100,000 | 74,800,000 | 89,107,746 | 105,384,594 | 107,428,286 | 109,470,852 | 111,812,269 | Komponentas | 2007 | 2008 | 2009 | 2010 | 2011 | 2012 | 2013 | JUODKALNIJA | Pereinamojo laikotarpio pagalba ir institucijų kūrimas | 27,490,504 | 28,112,552 | 29,832,179[5] | 29,838,823 | 29,843,599 | 30,446,471 | 30,996,035 | Tarpvalstybinis bendradarbiavimas | 3,909,496 | 4,487,448 | 4,667,821 | 3,682,690 | 4,310,344 | 4,338,551 | 4,418,687 | IŠ VISO | 31,400,000 | 32,600,000 | 34,500,000 | 33,521,513 | 34,153,943 | 34,785,022 | 35,414,722 | SERBIJA | Pereinamojo laikotarpio pagalba ir institucijų kūrimas | 181,496,352 | 179,441,314 | 182,551,643 | 186,206,679 | 189,956,810 | 193,801,948 | 203,101,005 | Tarpvalstybinis bendradarbiavimas | 8,203,648 | 11,458,686 | 12,248,357 | 11,751,753 | 11,922,790 | 12,097,244 | 11,630,694 | IŠ VISO | 189,700,000 | 190,900,000 | 194,800,000 | 197,958,432 | 201,879,600 | 205,899,192 | 214,731,699 | KOSOVAS | Pereinamojo laikotarpio pagalba ir institucijų kūrimas | 68,300,000 | 184,700,000 | 106,100,000 | 66,100,000 | 65,828,286 | 67,070,852 | 70,712,269 | Tarpvalstybinis bendradarbiavimas | 0 | 0 | 0 | 1,200,000 | 2,871,714 | 2,929,148 | 2,987,731 | IŠ VISO | 68,300,000 | 184,700,000 | 106,100,000 | 67,300,000 | 68,700,000 | 70,000,000 | 73,700,000 | Komponentas | 2007 | 2008 | 2009 | 2010 | 2011 | 2012 | 2013 | IŠ VISO PROGRAMOMS PAGAL ŠALIS | 1,109,427,000 | 1,311,720,006 | 1,305,072,668 | 1,397,306,900 | 1,553,046,687 | 1,692,667,622 | 1,755,395,497 | KELIOMS ŠALIMS GAVĖJOMS SKIRTOS PROGRAMOS | Pereinamojo laikotarpio pagalba ir institucijų kūrimas | 129,571,000[6] | 137,736,644[7] | 188,867,536[8] | 141,706,551[9] | 186,269,100 | 156,860,000 | 177,845,477 | Tarpvalstybinis bendradarbiavimas | 0 | 0 | 0 | 4,921,679 | 5,293,313 | 5,672,378 | 6,059,026 | VEIKLOS RĖMIMO IŠLAIDOS | 44,793,000 | 51,950,000 | 47,648,000 | 47,393,000 | 52,183,900 | 80,500,000 | 84,500,000 | BENDRA SUMA | 1,263,200,000 | 1 501 406 650 | 1,541,588,204 | 1,591,328,130 | 1,796,793,000 | 1,935,700,000 | 2,023,800,000 | Lėšos nurodytos galiojančiomis kainomis eurais. [1] 2010 m. birželio 16 d. Europos Parlamento ir Tarybos reglamentas (ES) Nr. 540/2010, kuriuo iš dalies keičiamas Tarybos reglamentas (EB) Nr. 1085/2006, nustatantis Pasirengimo narystei pagalbos priemonę (IPA). [2] Pagal Jungtinių Tautų Saugumo Tarybos rezoliuciją Nr. 1244/99. [3] Įskaitant 3,12 mln. EUR papildomų lėšų, susigrąžintų iš ankstesnių programų. [4] Įskaitant 1,5 mln. EUR papildomų lėšų, susigrąžintų iš ankstesnių programų. [5] Įskaitant 1,2 mln. EUR papildomų lėšų, susigrąžintų iš ankstesnių programų. [6] Įskaitant 20,6 mln. EUR papildomų lėšų, susigrąžintų iš ankstesnių programų. [7] Įskaitant 2,0 mln. EUR papildomų lėšų, susigrąžintų iš ankstesnių programų. [8] Įskaitant 22,8 mln. EUR papildomų lėšų, susigrąžintų iš ankstesnių programų. [9] Į šią sumą įtrauktas aprūpinimo maistu saugomo priemonės sumažinimas 29 mln. EUR, kurie bus grąžinti 2011 m. (14 mln. EUR), 2012 m. (6 mln. EUR) ir 2013 m. (9 mln. EUR). Tais metais grąžinamos lėšos bus panaudotos asignavimams Islandijai. Šią sumą taip pat sudaro 2,7 mln. EUR papildomų lėšų, susigrąžintų iš ankstesnių programų.